OpenLLM-France/wikimedia huggingface dataset:
# Euskal Herriko bidaia-gida/Ibilbideak/Borden ibilbidea
## Ibilbidea

Arbizuko herriak Aralar mendian azienda babesteko eraiki zituen borda komunaletan barnako ibilbidea (Sandindegi, Mezeriain, Artabakar eta Herriaren borda). Harizti eta pagadietan barna doa, ia 500 metroko altueratik 1.000 metrora igotzen da; goiko aldean eremu karstikoa (kareharria) zeharkatzen da. Ibilbidearen goiko aldean, beste bide batek Mezeriaingo larreraino eramaten du, Aralarko Elkartearen eta Arbizuren arteko mugaraino. Handik gertu dago Intzezelaia eta Igaratzara joateko bidea, baina ez dago seinalizaturik. Eguraldi txarrarekin, goiko aldeko eremu karstikoa arriskutsua izan daiteke, arrakalak eta lezeak ugari baitira. Horrelakoetan, Mezeriaingo bordaraino iritsi eta buelta hartzea komeni da. Borda honen alde bat aterpea hartzeko prestaturik dago, beheko suaz, mahaiaz eta literez hornituta.
Bidearen abiapuntua autobusaren markesinaren ondoan dagoen panel batek adierazten du. Handik lau bat kilometrora, Sandindegiko zelaian, beste panel bat dago, mapa eta guzti. Bidean iturriak, trikuharri bat eta kobazuloren bat ikusteko aukera dago. Borden Ibilbidearen zati batek bat egiten du Aralarko Itzuliaren GR-20 bidearekin.

## Erreferentziak

http://www.sakana.eus/eu/sendero-de-las-bordas-5/
http://arbizu.eus/wp-content/uploads/2016/05/borden-ibilbidea.pdf
# Sukaldaritza liburua/Errezetak/Fideo txinatarren zopa

FIDEO TXINATARREN ZOPA
MAHAIKIDEAK: 6.

## OSAGAIAK

* Konbu itsas belarra: 20 g. beratu.
* Porrua: 1 dado txikitan.
* Azenario: 2 dado txikitan.
* Ura.
* Atun lehorra, Katsuobushia: 20 g.
* Oliba olio birjina: 50 ml.
* Tipulina: 1 xehatu.
* Txerri solomo: 250 g. lerro erditan.
* Soja saltsa edo tamaria: 50 ml.
* Fideo txinatarra: 250 g.
* Gatza.

## PRESTAKETA

* Jarri bezperatik konbu alga beratzen.
* Kazola batean jarri ura, azenarioa eta porrua egosten 15 minutuz eta gorde.
* Zartagin batean jarri tipulina olioarekin su motelean; egina dagoenean, gehitu txerri solomoa, saldarekin elkartu eta utzi egosten haragia bigundu arte.
* Sua itzali eta irakinaldia galdutakoan, gehitu konbu alga, atun lehorra eta soja saltsa.
* Utzi 5 minutuz, zuzendu hezetasuna eta kendu konbu alga. Alga gorde beste erabilera batzuetarako.
* Ura eta gatza duen kazola batean irakin txinatar fideoak 4 minutuz, iragazi eta gorde.
* Zerbitzatu txinatar fideo hauek katilu batean aurretik prestatutako saldarekin bustia.

## AHOLKUAK

Kontu izan txinatar fideoak gehiegi egosi gabe, eta ahalik eta azkarren jan.
# Sukaldaritza liburua/Errezetak/Fideua, barazki eta otarrainxkekin

Errezeta-liburuaren parte. Fideua, barazki eta otarrainxkekin

## Osagaiak

4 pertsonarentzako osagaiak:
* 400 g fideua
* Azenario bat
* Tipulin bat
* Kuia txiki bat
* Ziazerba sorta bat
* 3 baratxuri ale
* Dozena bat otarrainxka handi
* Oliba olio birjina
* Gatza

## Pausoak

Lehenik, barazkiak zuritu eta garbituko ditugu. Ondoren, pusketa txikietan moztu. Etxean dugun lapikorik zabalena erabiliko dugu, paella ontzi bat badugu hobeto. Hara oliba olio zorrotada bota, sutan ipini berotzen, eta barazkiak gehitu, gatz pittin batekin.
Su ertainean, 25 bat minutuz erregosi, noizbehinka buelta batzuk emanez. Bitartean, otarrainxkak zuritu. Azala eta buruak saldarako erabiliko ditugu. Horretarako, lapiko batean uretan irakin 10 bat minutuz. Fideuaren zaporea indartuko du salda horrek.
Barazkiak erregosita dauzkagun lapiko zabalera fideua gehitu, guztia ongi nahastu, suaren indarra bete-betean jarri eta, jarraian, otarrainxken salda gehitu, dena erabat estali arte.
Bi minutu pasatu ondoren, otarrainxkak txukun ipini lapikoaren bueltan, gatza gehitu, eta beste hiru bat minutuz utzi egosten.
Azkenik, sua itzali eta trapu batez estali. Bost bat minutuz utzi trapuarekin estalita, eta prest dugu guztia, mahaira zerbitzatzeko moduan. On egin!

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/16
# Sukaldaritza liburua/Errezetak/Fideua barazki eta muskuiluekin

Errezeta-liburuaren parte.

## Osagaiak

4 LAGUNENTZAT
* 400 g fideo
* 400 g muskuilu
* Tomate heldu bat
* 6 orburu
* Tipulin bat
* Kuia txiki bat
* Basokada bat arrain salda
* Oliba olio birjina
* Gatza

## Pausoak

1 Lehenik, tipulin a eta kuia txikia puska txikietan moztu.
2 Zartagin batean, tipulin a hamar minutuz erregosi, oliba olio zurrustada batekin.
3 Hamar minutu pasatu ondoren, kuia txikia gehitu, baita gatz pittin bat ere.
4 Su ertainean hamabost bat minutuz erregosi, noizbehinka buelta batzuk emanez.
5 Ondoren, orburu ak laurdenetan moztu eta zartaginera gehitu, baita tomate a puxka txikietan moztua ere.
6 Barazkiak erregosiak ditugun lapiko zabalera gehitu fideoa, guztia ongi nahastu, suaren indarra dena emanda jarri, eta gehitu arrain salda, dena erabat estali arte.
7 Gatz pittin bat bota, eta bi minutu pasatu ondoren, muskuiluak gehitu, eta beste hiru bat minutuz utzi egosten.
8 Azkenik, sua itzali, eta trapu batez estali. Lau bat minutuz utzi trapuarekin estalita, eta prest dugu mahaira zerbitzatzeko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/5
# Sukaldaritza liburua/Errezetak/Flamenka eran eginiko arrautzak

FLAMENKA ERAN EGINIKO ARRAUTZAK
MAHAIKIDEAK: 4.

## OSAGAIAK

* Tomate saltsa: 500 ml.
* Txorizo freskoa: 8 zati lodi.
* Urdai gazia: 4 xerra.
* Ilar egosiak: 100 g.
* Patata frijituak: 150 g.
* Arrautzak: 4.

## PRESTAKETA

* Anoa bateko lurrezko 4 kazola hartu.
* Azpian tomate saltsa banatu.
* Jarraian txorizo eta urdaia zartagin batean salteatu eta lurrezko kazolaren alboetan banatu.
* Ilarrak beste aldean eta patatekin kazola estali.
* Kraskatu arrautza erdian.
* Su baxuan eta estalki batekin minutu batzuetan egin zuringoa mamitu bitartean.
* Beste aukera labean egitea izango da. Beti ere zuringoa egin eta gorringoa mamitu gabe.

## AHOLKUAK

* Ogi txigortuarekin aurkezten da.
* Kazola barruan izan ditzakeen osagaiak, errezetaren arabera desberdinak izan daitezke, baina arrautza, tomatea eta ilarra beti azaltzen dira.
# Sukaldaritza liburua/Errezetak/Flora plasta

FLORA PASTA

## OSAGAIAK

* Txerri gantza edo gurina: 250 g.
* Melaza azukrea: 250 g.
* Arbendol irina: 250 g.
* Irina: 250 g. bahetu.
* Maldon gatza: 4 g.

## PRESTAKETA

* Irinarekin sumendi bat osatu mahai baten gainean edo pertz baten barruan.
* Txerri gantza, gatza, azukrea, arrautza eta limoi azal birrindua jarri.
* Erditik hasita, poliki-poliki lantzen hasi osagai guztiak bilduz.
* Elkartu osagai guztiak, gehiegi oratu gabe, estali eta sartu hozkailuan.
* Orea hoztu eta gogortutakoan, arrabolarekin eta irin pitin batekin luzatu, pastelak egiteko moldea estaliz edo moztu te pastak egiteko forma desberdinean.
* Pastak egiteko, arrautzarekin margotu, eta azukrea bota gainetik.
* 170ºC-tara 15 minutuz labean egosi.

## AHOLKUAK

* Testura trinkokoa eta hozterakoan gogorra geratzen den orea, arrabolarekin luzatu behar dena.
* Pastak, edo pastel desberdinen oinarriak egiteko erabiltzen den gaileta ore lehorra.
* Espainian du oinarri eta gurina erabili beharrean txerri gantza erabiltzen da. Hala ere, gaur egun, gurina ere erabiltzen da errezeta hau egiteko.
# Sukaldaritza liburua/Errezetak/Florentina arrautzak 2

FLORENTINA ARRAUTZA 2
MAHAIKIDEAK: 4.

## OSAGAIAK

* Ziazerba: 750 g egosi eta xukatu.
* Gatza.
* Oliba olio birjina: 50 ml.
* Baratxuria: 2 xehatu.
* Arrautzak: 4.
* Ozpina: Zurrusta motz 1.
* Gurina: 25 g.
* Irina: 25 g.
* Esnea: 500 ml.
* Gazta birrindua: 100 g.
* Intxaur muskatu.

## PRESTAKETA

* Egosi ziazerbak gatzatutako ur irakinetan 5 minutuz. Xukatu eta xehatu.
* Zartagin batean jarri olioa baratxuriarekin sutan.
* Kolorea hartzen hasitakoan gehitu ziazerba eta elkarrekin salteatu. Gatzatu.
* Erretilu batean ziazerbarekin egin 4 habia moduko.
* Ura duen kazola altu bat jarri irakiten gatz eta ozpinarekin.
* Kraskatu arrautzak lehenik katilu batera eta galdarraztatu ondoren 3 minutuz 90ºCtara.
* Jarri arrautza horiek habia horien erdian.
* Gurina eta irinarekin egin roux bat lehenik eta esnea gehitu ondoren poliki poliki bexamela burutuz.
* Bexamel hau egosi 10 minutuz eta gehitu gazta birrindua eta intxaur muskatua. Gatzatu.
* Estali arrautzak bexamel honekin.
* Aldez aurretik 180ºC-tan berotutako labera sartu 5 minutuz edo gratinatu.

## AHOLKUAK

* Gogoratu arrautza galdarraztatua egiteko oso freskoa izan behar duela, bestela arrautzaren zuringoa desegin egiten da.
# Sukaldaritza liburua/Errezetak/Fideo zopa

FIDEO ZOPA
MAHAIKIDEAK: 4.

## OSAGAIAK

* Salda ilun gardena edo kontsomea : 1,5 l.
* Zopako fideo fina: 100 g.
* Arrautza egosia: 1 birrindua.
* Salda prestatzeko erabili dugun haragi egosia: 60 g. birrindu.

## PRESTAKETA

* Salda irakiten jarri eta fideoak gehitu. 5 minutuz irakiten eduki.
* Nahi badugu, arrautza eta haragi egosia gehitu.

## AHOLKUAK

* Fideoak jateko momentu berean egosi behar dira, bestela lehenik loditzen dira eta gero likatsu jartzen dira..
# Sukaldaritza liburua/Errezetak/Fideua otarrainxka eta barazkiekin

Errezeta-liburuaren parte. Fideua otarrainxka eta barazkiekin

## Osagaiak

4 pertsonarentzako osagaiak:
* 400 g fideo lodi
* 200 g baina
* 2 azenario
* Tipulin bat
* Tomate bat
* 2 baratxuri ale.
* Otarrainxka dozena bat
* Gatza
* Oliba olio birjina
* Basokada bat ardo zuri

## Pausoak

Lehenik, barazki guztiak garbitu eta zuritu, eta juliana eran moztu.
Lau pertsonarentzako paella ontzi bat berotzen jarri, oliba olio zorrotada batekin. Barazki guztiak bertara bota, eta su motelean erregosi ordu laurden batez, etengabe mugituz.
Bitartean, otarrainxkak zuritu. Buru eta azalak beste lapiko batean erregosi, olio zorrotada batekin. Tomate a gehitu, lau puskatan moztuta. Ardo zuria gehitu, sua pixka bat bizitu eta bost minutuz irakin, duen alkohol soberakina lurrun dadin.
Lapikoa urez bete, eta beste hamabost bat minutuz irakiten eduki. Paella ontzian ditugun barazkiak eginak daudenean, fideoa gehitu. Dena ongi nahastu, eta lapikoan dugun otarrainxka salda gehitu, gutxi gorabehera paella ontziko fideoak ongi estali arte. Gatz pixka bat bota, eta otarrainxka gorputzak paella ontzian zehar banatu. Bost minutuz irakin su bizian, eta sua itzali ondoren beste bost minutuz geldi eduki, fideoa lehor dadin. Garrantzitsua da azkeneko bost minutu horiek errespetatzea. Ondoren, platerean zerbitzatu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/10
# Sukaldaritza liburua/Errezetak/Fideua txibiekin

FIDEUA BEGIHANDIAREKIN EDO TXIBIEKIN

## OSAGAIAK

* 2 zenbakiko fideoak: 400 g.
* Ekilore olioa: Fideoei kolorea emateko.
* Oliba olio birjina: 100 ml.
* Baratxuria. 2 xerratu.
* Tipula: 1 dadotan.
* Pipermorro: 1/2 dadotan.
* Txipiroi edo Txibia: 400 g. dadotan ondo lehortua.
* Tomate saltsa edo frijitu lodia : 100 ml.
* Salda gorria: Litro 1.
* Hurra: 50 g. birrindu.
* Perrexila: Sorta txiki 1 xehatu.
* Baratxuria: 1 xehatu.
* Brandya: Zurrusta motz 1.

## PRESTAKETA

* Txigortu fideoa labean edo zartagin batean ekilore olioarekin.
* Paella ontzi batean eta olioarekin batera, jarri baratxuria.
* Gorritzen hasitakoan, gehitu lehenik tipula eta ondoren pipermorroa.
* Hauek gorritzen hasitakoan gehitu begihandia eta eduki dena elkarrekin erregosten, ongi lehortu arte.
* Momentu honetan elkartu tomatea. Utzi kozinatzen karamelizatzen hasi arte.
* Busti saldarekin eta irakiten hasitakoan gehitu fideoak.
* Utzi egosten su erdian 4 minutu.
* Nahasi motrailuan xehatutako baratxuria, hurra eta perrexila brandyarekin.
* Eta egosi beste 3 minutu.
* Minutu pare bat bere horretan utzi eta zerbitzatu.

## AHOLKUAK

* Fideoaren tamainaren arabera, denbora gehiago edo gutxiago beharko du egosten.
# Sukaldaritza liburua/Errezetak/Foie gras micuita

FOIE- GRAS MICUITA ARANEKIN
ERRAZIOAK: 4

## OSAGAIAK

* Aranpasak: 10.
* Brandya: 50 ml.
* Ahate edo antzara gibela: 500 g.
* Gatza: 7 g.
* Piperbeltza: 5 g.
* Azukrea: 2 g.

## PRESTAKETA

* Bezperatik ontzi estu batean aranak beratzen jarri brandy eta urarekin estaliz.
* Ahate gibela erretilu batean zabaldu.
* Labana txiki eta behatz-mamien laguntzaz lobuluak erditik zabaldu eta tartean dauden zain eta odolbilduak kendu.
* Zainak ondo garbitutakoan, piperrautsa, gatza eta azukrea banatu gainetik eta bere horretan 15 minutu eduki.
* Zabaldu film papera mahai baten gainean eta forma karratuarekin.
* Jarri honen gainean beste film paper zati bat tamaina berdinekoa.
* Paperaren erdian zabaldu ahate gibela.
* Gibelaren aurrean eta guregandik gertuen dagoen iskinean aranak zabalean alde batetik bestera jarri.
* Heldu eskuekin film paperaren alboari eta kontu handiarekin biltzen joan, alboetatik eta gainetik estutzen dugun bitartean.
* Film paperak beti kanpotik behar du joan.
* Bildu gibela zilindro estu batean, txotx batekin egin zulotxo batzuk barruko airea atera dadin.
* Eta berriro estutu, hari batzuekin alboetatik estu lotu.
* Kazola batean ura berotzen jarri.
* Urak irakiten hasi aurretik, 80ºC inguruan, sartu bertara gibela.
* Bertan eduki 5 minutuz, kanpoaldetik koipea ikusten dugun arte.
* Atera kazolatik eta hoztu ur hotzetan momentu batean.
* Hozkailuan gorde.

## AHOLKUAK

* Normalean errezeta hau aranik gabe egiten da.
* Saltsa gozo eta marmelada desberdinekin zerbitzatzen da, baita ogi txigortuarekin ere.
# Sukaldaritza liburua/Errezetak/Kalabazin txalupak otarrainxka eta ziazerbaz beteak

Errezeta-liburuaren parte. Kalabazin txalupak otarrainxka eta ziazerbaz beteak

## Osagaiak

* 2 kalabazin
* Ziazerba sorta bat
* 12 otarrainxka handi
* Litro eta erdi esne
* 4 koilarakada irin
* 100 g gurin
* Oliba olio birjina
* Emmental motako gazta
* Gatza

## Pausoak

Kalabazinak erditik luzeka moztu (txalupa forman), eta, koilara baten laguntzaz, erdian dituzten haziak eta haragi mami zuria kendu. Jarraian, lapiko batean ura irakiten ipini, eta irakiten hastean, kalabazinak bertara bota.
Bost minutuz irakin ondoren, ur hotzetan sartu, eta ondoren, uretatik atera eta lehortu. Labeko erretilu batean ipini.
Zartagin batean olio zorrotada bat ipini, eta su bizian berotzen jarri. Ziazerba sorta bertan pare bat minutuz erregosi, gatz pittin bat ere gehitu. Gorde.
Lapiko batean gurina urtzen ipini, su motelean. Urtutakoan, irina gehitu, 4 koilarakada, eta gurinarekin ondo nahastu. Esnea (beroa hobeto) pixkanaka-pixkana gehitu, nahasteari utzi gabe. Gatz pittin bat bota. Bexamela lortuko dugu horrela. Orain ziazerbak gehitu bexamelera. Ongi nahastu.
Otarrainskak zuritu; gorputzak bakarrik erabiliko ditugu. Gatzatu. Erretiluan jarriko ditugun kalabazin txalupatxo bakoitzaren erdian hiruna otarrainxka jarri. Bexamela ongi zabaldu kalabazinetan. Gazta xehatua bexamelaren gainetik bota, bakoitzaren gustura.
Aurretik beroturiko labean, 200 gradutan, sartu erretilua, 5 bat minutuz. Eta ateratzean prest daukagu mahaira zerbitzatzeko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/17
# Sukaldaritza liburua/Errezetak/Kardua, urdaiazpiko eta arrautza eskalfatuarekin

Errezeta-liburuaren parte.

## Osagaiak

4 LAGUNENTZAT
* 800 gramo kardo egosi
* Kardo aren salda, basokada bat
* Tipula erdi bat
* Porru erdi bat
* 100 gramo urdaiazpiko
* 4 arrautza
* 2 baratxuri ale
* Zorrotada bat oliba olio
* Koilarakada bete irin
* Ozpina
* Gatza

## Kardua nola prestatu

1 Kontserbako kardo ak erabil daitezke, edo, bestela, freskoak erosi, garbitu, ileak ondo kendu eta lapiko azkarrean gatzarekin ordubetez egosi, ondo bigundu arte. Bertatik, basokada bat salda gordeko da.

## Plateraren prestaketa

1 Lapiko zabal bat urez bete, ozpin zorrotada txiki bat gehitu, eta gatza ere bai. Irakiten hastean, sua moteldu, irakin suabe bat lortu arte
2 Jarraian, arrautza bat bertan ireki. Kontu handiz hiru bat minutuz egosi, eta atera. Gauza bera egin gainontzeko arrautzekin. Aldiko, arrautza gehiago egin daitezke batera.
3 Azkenik, kardo aren prestaketa lau plateretan banatu, eta eskalfatutako arrautza plateraren erdian jarri.
4 Jaterako garaian interesgarria izango litzateke arrautza labanaren laguntzaz puskatu eta haren gorringoa platereko beste osagaiekin nahastea.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/3
# Sukaldaritza liburua/Errezetak/Kardua saltsan

KARDUAK URDAIAZPIKOAREKIN
MAHAIKIDEAK: 4

## OSAGAIAK

* Kardua: 1kg., garbitu eta zatitu.
* Gatza.
* Oliba olio birjina: 75 ml.
* Tipulina: 1 xehatu.
* Baratxuria: 2 xehatu.
* Urdaiazpikoa: 100 g. karratutan.
* Irina: 25 g.
* Kardu salda: Litro 1.

## PRESTAKETA

Kardua, garbitu eta egosteko
* Kardua barazki handia da, gogorra eta zuntz askokoa; horregatik, bere bihotz edo zati zuria bakarrik aprobetxatzen da.
* 10-14 cm. inguruko zurtoin zuriak moztu, puntazorrotz labainarekin; alde batetik, duen haria, eta bestetik, duen tela moduko azala kendu.
* Presio eltze bat gatzarekin irakiten jarri.
* Kardua 5 cm. zatietan ebaki eta zati bakoitzaren hariak eta tela modukoa berriz errepasatu.
* Errepasatu ahala, ur irakinetara bota.
* Kardu zati guztiak ur irakinetan daudenean, presio tapa jarri eta 35 minutuz irakin.
* Sua itzali, eta bere horretan bakarrik hozten utzi, presioa galdu arte.
* Iragazi salda gordez.
Karduaren saltsa burutzeko
* Kazola zabal batean, oliba olioa, tipulinarekin su baxuan goxatzen jarri.
* Tipulina erdi eginik dagoenean, gehitu baratxuria eta utzi batera goxatzen.
* Nahasi lehenik urdaiazpikoa, eta ondoren irina, ongi nahasiz.
* Gehitu poliki-poliki kardu salda, saltsa arin bat egin arte.
* Bertaratu kardua eta batera egosi, saltsa dentsitatea lortu arte eta ondu.

## AHOLKUAK

* Ohiko eltze batean kozinatuz gero, 2 ordu inguru beharko ditu egosteko.
* Karduak garbitu eta zuzenean banaka ur irakinetara gehitu behar dira, irakina galdu gabe. Beste aukera bat limoi zukua duen uretan edukitzea da, baina kasu honetan karduak azido zaporea hartuko du.
# Sukaldaritza liburua/Errezetak/Katu mingaina

KATU MINGAINA

## OSAGAIAK

* Gurina: 250 g.
* Azukre hautsa: 125 g.
* Bainila azukrea: 10 g.
* Gatza: Pitin 1.
* Arrautzak: 1.
* Zuringoa: 130 g. edo 5 unitate.
* Irin ahula: 350 g. bahetu.

## PRESTAKETA

* Gurina aldez aurretik hozkailutik aterata, edo mikrouhinean desizozte posizioan, pomada moduan jarri.
* Gozogintzako pertz batean jarri gurin hau eta gehitu azukrea, gatza eta bainila azukrea.
* Gehitu lehenik arrautzak, ongi irabiatuz, eta ondoren zuringoa eta azkenik irina, dena ongi elkartuz eta nahasiz.
* Muturra leuna duen mahuka bat bete.
* Oinarri ez itsaskorra duen labeko erretilu batean, zabaldu orea katu mingain forma emanez.
* Labean egosi 190ºC-tara, harik eta alboak gorritu arte.

## AHOLKUAK

* Pasta lehorrak dira, normalean gorringoa baino zuringo gehiago ematen dutelako.
* Mahuka ore bigun honekin betetzen dugunean, puntan behatza jarriz edo muturra gorantz okertu beharko dugu, oreak ihes egin ez dezan.
# Sukaldaritza liburua/Errezetak/Kafe budina

KAFE BUDINA
ERRAZIOAK: 4-5 pertsona

## OSAGAIAK

* Esnea: 1 l.
* Kafe disolbagarria: 2-3 zorro.
* Arrautzak: 4.
* Gorringoak: 2.
* Azukrea: 140 g.
* Bainilla-hautsa edo txokolate-hautsa: 10 g. edo 5 g.
* Azukrea karamelua egiteko: 75 g.

## PRESTAKETA

* Labea 160Cº-tan piztu.
* Zartagin edo kazola zahar batean karamelua egiteko azukrea jarriko dugu, ur koilarakada bat gehitu eta su baxuan jarriko dugu karamelua egin arte. Karamelua nahi dugun kolorearekin dugunean, budinaren ontzien azpialdea zabalduko dugu.
* Esnea berotzen jarriko dugu, epeldutakoan kafe disolbagarria gehitu eta nahastu.
* Gozogintzako pertz batean arrautzak, gorringoak eta azukreak ( edo txokolate hautsak beste zapore bat ematen dio) irabiatu ondoren esnea erantsiko dugu.
* Dena ondo nahasi eta budina egosteko ontzietara bota.
* Bainu marian 30 minutu inguru egosi.
* Behin budina gogorturik, labetik atera eta hozten utzi behar dugu.

## AHOLKUAK

* Kontu handia eduki behar da budina bere moldetik atera aurretik, ongi hozturik izan behar dugu bestela birrintzeko arriskua izango dugu.
# Sukaldaritza liburua/Errezetak/Kafe moussea

KAFE MOUSSEA
MAHAIKIDEAK: 6-8 lagunentzat.

## OSAGAIAK

* Esne gaina: 500 ml.
* Gorringoa: 6.
* Zuringoa : 6 .
* Glas azukrea: 200 g.
* Kafe disolbagarria: 4 zorro.

## PRESTAKETA

* Esne gaina azukre erdiarekin harrotu.
* Gorringoak ere azukrearen erdiarekin harrotu.
* Zuringoak ere harrotu.
* Kafe disolbagarriaren zorroak gorringo irabiatuan zabaldu eta hagatxoaren laguntzaz, ongi disolbatu. Horrek denbora eskatzen du.
* Behin ongi disolbaturik, esnegaina lehenik eta zuringoak ondoren nahastu.
* Nahasketa hau poliki-poliki egin behar da ongi elkartu arte.
* Ontzietan jarri eta hozkailuan gorde.
* Zerbitzatzeko kafe ale xigortu batzuk erabil genitzake.

## AHOLKUAK

* Kafe moussea momentuan edo ahalik eta azkarren jan beharreko azkenburukoa da; ez badugu momentuan jan behar, gelatina pittin bat gehitzea komeni da.
* Osagai desberdinak nahasteko garaian, inoiz ez irabiatu, kontu handiarekin nahastu bakarrik.
* Gorringoak maria bainuan errazago harrotzen dira, baina kontuz urak inoiz ez du irakin behar, bestela, gorringoa gogortu egingo da.
# Sukaldaritza liburua/Errezetak/Kafe krema

KAFE KREMA
Litro inguru ateratzeko.

## OSAGAIAK

* Esnea: 1 l.
* Kanela zotza: 1/2.
* Limoi azala: 4 xerra zuria gabe.
* Arto irin findua: 100 g.
* Arrautza: 4.
* Gorringoa: 2.
* Azukrea: 150 g.
* Kafe disolbagarria: 3 zorro.
* Gurina: 10 g. gainetik margotzeko.

## PRESTAKETA

* Esnearen hiru laurdenak kanela eta limoi azalarekin 5 minutuz irakin. Limoi azala eta kanela bereizi.
* Soberan geratu zaigun esne hotzean arto irina disolbatu.
* Pertz zabal batean arrautzak azukrearekin irabiatu eta arto irin disolbatua gehitu.
* Kanela duen esnea irakiten jarri, eta pertzeko nahasia poliki poliki gehitzen joango gara hagatxoarekin eragiten diogun bitartean.
* Irakiten hasitakoan sua itzali, kafe disolbagarria gehitu eta hagatxoarekin mugituz kafea ongi desegin arte eduki.
* Dena ongi bateratutakoan erretilu batera atera eta gurinarekin gainetik margotu.

## OHARRAK

* Opil, tarta edo pastel desberdinak betetzeko erabiltzen da.
# Sukaldaritza liburua/Errezetak/Karrakela egosiak

KARRAKELA EGOSIAK
MAHAIKIDEAK: 4

## OSAGAIAK

* Karrakelak: 800 g.
* Ura: 2 l.
* Gatza: 80 g.

## PRESTAKETAK

* Jarri kazola batean, ura, itsasoko gatza gehitu eta ongi nahasi.
* Jarri sutan, eta ura irakiten hasitakoan, murgildu karrakelak.
* Berriro Irakiten hasitakoan, itzali sua, karrakelak bertatik atera eta hozten utzi jan aurretik.

## AHOLKUAK

* Ohikoa da erramu hosto bat erabiltzea itsaskiak egosteko.
* Itsaskiak egosteko litro bakoitzeko 35-40-45 g gatz erabili ohi da.
# Sukaldaritza liburua/Errezetak/Karbonara saltsa

KARBONARA SALTSA

## OSAGAIAK

* Hirugiharra: 400 g. karratuan.
* Esne gaina: 1/2 l.
* Arrautza gorringoa: 2.
* Gazta birrindua: 100 g.
* Piperbeltza edo piperbeltz zuria.

## PRESTAKETA

* Hirugiharra karratuetan moztu eta zartagin batean poliki poliki gorritu, segidan esne gaina gehitu eta elkarrekin irakiten eduki 5 minutuz su motelean.
* Esne gaina gutxitu eta hirugihar zaporea hartutakoan, sua itzali eta sutatik kanpo gorringo irabiatua gehitu eta saltsa ondu.
* Pasta ur gazituan dagokion denboran egosi
* Saltsa pastarekin, gaztarekin eta pastarekin kontu handiarekin nahasi.

## AHOLKUAK

* Pasta momentuan jan beharko ez bagenu, hoztu egin beharko genuke.
* Errezeta honi barrengorriak ere gehitzen zaizkio.
# Sukaldaritza liburua/Errezetak/Kechup saltsa

KETCHUP SALTSA
200 ml. inguru lortzeko.

## OSAGAIAK

* Azukrea: 75 g.
* Eztia: 25 g.
* Sagar edo sagardo ozpina: 50 ml. edo 75 ml.
* Oliba olio birjina: 50 ml.
* Tipulina: 2 xehatu.
* Baratxuria: 2 xerratu.
* Tomate heldua: 2 zuritu eta dadotan.
* Ziapea: 15 g.
* Soja saltsa: Tanta batzuk.

## PRESTAKETA

* Kazola batean azukrea eta eztia su motelean karamelizatzen jarri, kontu hartuz ez dadila erre.
* Karamelu gorri bat egindakoan, ozpina erantsi eta karamelua ozpinarekin disolbatu dadin mugitu.
* Gehitu jarraian oliba olioa, tipula eta baratxuria, eta jarri su motelean erregosten.
* Barazki hau ere ongi eginik dagoenean, tomatea gehitu eta hau ere utzi denbora luzean eta su baxuan hezetasun guztia galdu arte.
* Puregailutik pasatu lehenik, eta iragazkitik ondoren.
* Amaitzeko ondu ziape pittin batekin eta soja saltsarekin.

## AHOLKUAK

* Irabiagailu elektrikotik pasatuz gero, bere kolore gorri nagusia galduko luke.